CELEX: 52001PC0612
Language: el
Date: 2001-10-23
Title: Πρόταση απόφαση του Ευρωπαϊκού Κοινοβουλίου και Συμβουλίου σχετικά με τη συνεισφορά της Ευρωπαϊκής Κοινότητας στο "Διεθνές Ταμείο για την καταπολέμηση του HIV/AIDS, της φυματίωσης και της ελονοσίας"

Avis juridique important

|

52001PC0612

Πρόταση απόφαση του Ευρωπαϊκού Κοινοβουλίου και Συμβουλίου σχετικά με τη συνεισφορά της Ευρωπαϊκής Κοινότητας στο "Διεθνές Ταμείο για την καταπολέμηση του HIV/AIDS, της φυματίωσης και της ελονοσίας"  /* COM/2001/0612 τελικό - COD 2001/0251 */  

Επίσημη Εφημερίδα αριθ. 051 E της 26/02/2002 σ. 0320 - 0320

Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη συνεισφορά της Ευρωπαϊκής Κοινότητας στο "Διεθνές Ταμείο για την καταπολέμηση του HIV/AIDS, της φυματίωσης και της ελονοσίας"(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΕισαγωγή:Αυξάνονται οι ανησυχίες σε ότι αφορά τον ολέθριο αντίκτυπο που έχουν για τον άνθρωπο και για την οικονομική και κοινωνική ανάπτυξη, και επομένως για τις προσπάθειες περιορισμού της φτώχειας στις αναπτυσσόμενες χώρες, οι τρεις σημαντικότερες μεταδοτικές ασθένειες: HIV/AIDS, φυματίωση και ελονοσία.Πρόταση για τη "Συνεισφορά της ΕΚ στο Διεθνές Ταμείο για την καταπολέμηση του HIV/AIDS, της φυματίωσης και της ελονοσίας":Η κοινή δήλωση της 31ης Μαΐου 2001 του Συμβουλίου και της Επιτροπής καλωσορίζει την πρόταση του Γενικού Γραμματέα των ΗΕ για την ίδρυση Διεθνούς Ταμείου για την καταπολέμηση του HIV/AIDS, της φυματίωσης και της ελονοσίας, εφεξής το "Διεθνές Ταμείο".Η Επιτροπή ανακοίνωσε δημοσίως την πρόθεσή της να δεσμεύσει 120 εκατ. EUR στο Διεθνές Ταμείο. Η συνεισφορά αυτή συνίσταται σε 60 εκατ. EUR από τον προϋπολογισμό του 2001 της ΕΚ και από 60 εκατ. EUR από το ΕΤΑ. Η συνεισφορά από τον προϋπολογισμό καλύπτει τα έτη 2001 και 2002. Η παρούσα πρόταση δεν αφορά τη συνεισφορά από το ΕΤΑ που θα διατεθεί στα κράτη της Αφρικής, της Καραϊβικής και του Ειρηνικού (ΑΚΕ). Βασικός σκοπός του Διεθνούς Ταμείου είναι να εγκαθιδρυθεί μία καινοτόμος, αυτόνομη, ταχεία, σφαιρική δημόσια/ιδιωτική εταιρική σχέση και ένα ταμείο, για την αντιμετώπιση του HIV/AIDS, της ελονοσίας και της φυματίωσης, σε συνοχή με το Κοινοτικό "Πρόγραμμα Δράσης για τις μεταδοτικές ασθένειες στο πλαίσιο του περιορισμού της φτώχειας".Αξιολόγηση της πρότασης:Η Επιτροπή,- έχοντας συμμετάσχει στο προπαρασκευαστικό έργο για τη σύσταση του Διεθνούς Ταμείου, ειδικότερα για τη σύσταση της μεταβατικής ομάδας εργασίας με καθήκον την ολοκλήρωση των προπαρασκευαστικών ρυθμίσεων ώστε να τεθεί σε λειτουργία το ταμείο.- εξετάζοντας τους κανόνες οι οποίοι πρέπει να διέπουν τη διαχείριση, τη διακυβέρνηση, τις πιστώσεις, την υποχρέωση λογοδοσίας και τις νομικές ρυθμίσεις που αφορούν τη σύσταση του ταμείου, για να λαμβάνει συνεισφορές. κατέληξε στο συμπέρασμα ότι είναι σκόπιμη η πρωτοβουλία και συνιστά συνεισφορά ύψους 120 εκατ. EUR στο Διεθνές Ταμείο, εκ των οποίων τα 60 εκατ. EUR από τον προϋπολογισμό της Ευρωπαϊκής Κοινότητας (εκ των οποίων, 50 εκατ. θα μεταφερθούν από το κονδύλιο του προϋπολογισμού για την αλιεία και 10 εκατ EUR από τα κονδύλια του προϋπολογισμού για τις χώρες ΑΛΑ).Συνεισφορά της ΕΚ στο "Διεθνές Ταμείο"Στο πλαίσιο της Μεταβατικής Ομάδας Εργασίας συμφωνήθηκε η σύσταση Διεθνούς Ταμείου του οποίου η διαχείριση θα διέπεται από κοινώς συμφωνηθείσες ρυθμίσεις. Η Μεταβατική Ομάδα Εργασίας συγκροτείται από διοριζόμενους χορηγούς, δικαιούχους χώρες, εκπροσώπους της κοινωνίας των πολιτών και του ιδιωτικού τομέα, ειδικευμένα όργανα του ΟΗΕ και τη Διεθνή Τράπεζα. Η Ευρωπαϊκή Κοινότητα και τα κράτη μέλη της συμμετέχουν στην εν λόγω Μεταβατική Ομάδα Εργασίας.Η συνεισφορά της ΕΚ στο ταμείο προέρχεται από το κονδύλιο του προϋπολογισμού B7-6211 (Ασθένειες συναφείς με την φτώχεια, ειδικότερα φυματίωση και ελονοσία). Προς τούτο, θα απαιτηθεί μεταφορά εντός της θέσης 4 των χρηματοδοτικών προοπτικών. Προς το σκοπό αυτό, η Επιτροπή θα υποβάλει τις αναγκαίες προτάσεις στη δημοσιονομική αρχή. Η συνημμένη πρόταση απόφασης του Ευρωπαϊκού Κοινοβουλίου και του Συμβουλίου αποτελεί την προτεινόμενη νομική βάση.Χρονοδιάγραμμα:Το Διεθνές Ταμείο θα τεθεί σε λειτουργία στα μέσα Δεκεμβρίου 2001. Για να διασφαλισθεί ότι οι διαθέσιμες πιστώσεις πρόκειται να δεσμευθούν πριν από το τέλος του έτους 2001, οι νομοθετικές διαδικασίες από πλευράς της Ευρωπαϊκής Κοινότητας πρέπει να ολοκληρωθούν εγκαίρως ώστε να δύναται να εγκριθεί η προαναφερόμενη μεταφορά.Συμπέρασμα:Η Επιτροπή προτείνει στο Ευρωπαϊκό Κοινοβούλιο και στο Συμβούλιο να εγκρίνουν την συνημμένη πρόταση απόφασης σχετικά με συμβολή της Ευρωπαϊκής Ένωσης στο «Διεθνές Ταμείο για την καταπολέμηση του ΗΙV/ΑΙDS, της φυματίωσης και της ελονοσίας».2001/0251 (COD)Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη συνεισφορά της Ευρωπαϊκής Κοινότητας στο "Διεθνές Ταμείο για την καταπολέμηση του HIV/AIDS, της φυματίωσης και της ελονοσίας"ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 179,την πρόταση της Επιτροπής ,Αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης,Εκτιμώντας τα εξής:(1) Αυξάνονται οι ανησυχίες σχετικά με τον ολέθριο αντίκτυπο που έχουν για τους ανθρώπους και για την οικονομική και κοινωνική ανάπτυξη, και επομένως για τις προσπάθειες περιορισμού της φτώχειας, οι τρεις σημαντικότερες μεταδοτικές ασθένειες HIV/AIDS, ελονοσία και φυματίωση, ιδίως στα κατ´εξοχήν ευαίσθητα τμήματα του πληθυσμού των αναπτυσσομένων χωρών.(2) Η διάσκεψη κορυφής της Ομάδας των 8 στην Okinawa, τον Ιούλιο 2000, ζήτησε να πραγματοποιηθεί ένα μεγάλο βήμα προς την κατεύθυνση της καταπολέμησης των μολυσματικών ασθενειών και να διασπασθεί ο φαύλος κύκλος μεταξύ ασθενειών και φτώχειας.(3) Το Συμβούλιο Γενικών Υποθέσεων ενέκρινε, τον Μάιο 2001, ένα κοινοτικό πρόγραμμα δράσης για τις μεταδοτικές ασθένειες στο πλαίσιο του περιορισμού της φτώχειας.(4) Η κοινή δήλωση της 31ης Μαΐου 2001 του Συμβουλίου και της Επιτροπής καλωσορίζει την πρόταση του Γενικού Γραμματέα των ΗΕ για την ίδρυση Διεθνούς Ταμείου για την καταπολέμηση του HIV/AIDS, της φυματίωσης και της ελονοσίας, εφεξής το "Διεθνές Ταμείο".(5) Στη Διάσκεψη κορυφής της Ομάδας των 8 στη Γένοβα του Ιουλίου 2001, η Επιτροπή ανακοίνωσε, με τη στήριξη της Κοινότητας και των κρατών μελών αυτής, την πρόθεσή της να ζητήσει 120 εκατομμύρια, απαντώντας στην έκκληση της Γενικής Συνέλευσης των ΗΕ. (6) Το ταμείο αυτό ιδρύεται εκ μέρους της διεθνούς κοινότητας χορηγών και των δικαιούχων χωρών. Θα τελεί υπό τη διοίκηση καταπιστευτικού διαχειριστή του Διεθνούς Ταμείου σύμφωνα με τον σκοπό του ταμείου, όπως εκτίθεται στους κανόνες που διέπουν την διακυβέρνηση και διαχείρισή του. (7) Στόχος του ταμείου είναι η αντιμετώπιση του προβλήματος των μεταδοτικών ασθενειών HIV/AIDS, φυματίωσης και ελονοσίας στις αναπτυσσόμενες χώρες, ακολουθώντας μια ισόρροπη προσέγγιση με επίκεντρο κυρίως την πρόληψη.(8) Η Κοινότητα είναι σύμφωνη να συνεισφέρει 60 εκατ. EUR από τον κοινοτικό προϋπολογισμό. Η διαχείριση της συνεισφοράς αυτής γίνεται παράλληλα με άλλες συνεισφορές προς το Διεθνές Ταμείο, σύμφωνα με τις αρχές της υγιούς και αποτελεσματικής διαχείρισης.ΑΠΟΦΑΣΙΖΕΙ :Άρθρο 11. Η συνεισφορά της Κοινότητας στο Διεθνές Ταμείο ανέρχεται σε 60 εκατομμύρια ευρώ.2. Η συνεισφορά στο Διεθνές Ταμείο γίνεται βάσει διοικητικής συμφωνίας που συνάπτεται μεταξύ της Επιτροπής και του καταπιστευτικού διαχειριστή του Διεθνούς Ταμείου. 3. Η διαχείριση της συνεισφοράς αυτής γίνεται σύμφωνα με τους κανόνες και τις διαδικασίες που προβλέπονται για το Διεθνές Ταμείο, που έχουν συμφωνηθεί με την Επιτροπή και επισυνάπτονται στην διοικητική συμφωνία.Άρθρο 2Η Επιτροπή διαβιβάζει όλες τις απαραίτητες πληροφορίες στο Ελεγκτικό Συνέδριο και ζητά από το Διεθνές Ταμείο συμπληρωματικές πληροφορίες τις οποίες ενδέχεται να ζητήσει το Ελεγκτικό Συνέδριο, σε ό,τι αφορά τη χρηματοδοτική λειτουργία του Διεθνούς Ταμείου. Η Επιτροπή και το Ελεγκτικό Συνέδριο δύνανται να προβαίνουν στους αναγκαίους ελέγχους και επιθεωρήσεις για τη προστασία των οικονομικών συμφερόντων της Ευρωπαϊκής Κοινότητας από περιπτώσεις απάτης και παρατυπίας.Άρθρο 3Η παρούσα απόφαση αρχίζει να ισχύει την ημερομηνία έγκρισής της. Δημοσιεύεται στην Επίσημη Εφημερίδα.Βρυξέλλες, Για το Ευρωπαϊκό Κοινοβούλιο Για το ΣυμβούλιοH Πρόεδρος Ο Πρόεδρος ΔΗΜΟΣΙΟΝΟΜΙΚΟ ΔΕΛΤΙΟΤομέας/είς πολιτικής: Ανάπτυξη και σχέσεις με τις χώρες ΑΚΕΔραστηριότητες: πολιτικές αναπτυξιακής συνεργασίας και τομεακές στρατηγικές τιτλοσ τησ δρασησ: διεθνεσ ταμειο για τη καταπολεμηση του hiv/aids, τησ ελονοσιασ και τησ φυματιωσησ, εφεξησ "διεθνεσ ταμειο"1. ΚΟΝΔΥΛΙΟ/Α - ΘΕΣΗ/ΕΙΣ ΤΟΥ ΠΡΟΫΠΟΛΟΓΙΣΜΟΥ:Β7-6211 - Βοήθεια για ασθένειες συνδεόμενες με την φτώχεια (ελονοσία, φυματίωση) στις αναπτυσσόμενες χώρες2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ2.1. Σύνολο επιχορήγησης για δράση (Μέρος Β): 60 εκατ. EUR2.2. Περίοδος εφαρμογής:2001-20022.3. Σύνολο πολυετούς εκτίμησης της δαπάνης:(α) Χρονοδιάγραμμα πιστώσεων υποχρεώσεων / πιστώσεων πληρωμών (δημοσιονομική παρέμβαση) (βλέπε σημείο 6.1.1) εκατομμύρια EUR&gt;ΘΕΣΗ ΠIΝΑΚΑ&gt;(β) Δαπάνες τεχνικής και διοικητικής συνδρομής και στήριξης (βλέπε σημείο 6.1.2)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;(γ) Συνολικός δημοσιονομικός αντίκτυπος των ανθρώπινων πόρων και της διοικητικής δαπάνης (βλέπε σημεία 7.2 και 7.3)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;2.4. Συγκρισιμότητα με δημοσιονομικό προγραμματισμό και δημοσιονομικές προοπτικές[X] Η πρόταση είναι σύμφωνη με υφιστάμενο δημοσιονομικό προγραμματισμό. Η πρόταση συνεπάγεται εκ νέου προγραμματισμό της σχετικής θέσης στις δημοσιονομικές προοπτικές. Δυνατόν να απαιτηθεί για την πρόταση η εφαρμογή των διατάξεων της Διοργανικής Συμφωνίας.2.5. Δημοσιονομικός αντίκτυπος επί των εσόδων:[X] Η πρόταση δεν έχει δημοσιονομικές συνέπειες ( αφορά τεχνικές πτυχές σχετικά με την εκτέλεση του μέτρου)(εκατομμύρια EUR)&gt;ΘΕΣΗ ΠIΝΑΚΑ&gt;3. ΧΑΡΑΚΤΗΡΙΣΤΙΚΑ ΤΟΥ ΠΡΟΫΠΟΛΟΓΙΣΜΟΥ&gt;ΘΕΣΗ ΠIΝΑΚΑ&gt;4. ΝΟΜΙΚΗ ΒΑΣΗΠροτείνεται νέα νομική βάση5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1. Ανάγκη για κοινοτική παρέμβαση5.1.1. Επιδιωκόμενοι στόχοιΑυξάνονται οι ανησυχίες σε ότι αφορά τον ολέθριο αντίκτυπο που έχουν για τον άνθρωπο και για την οικονομική και κοινωνική ανάπτυξη, και επομένως για τις προσπάθειες περιορισμού της φτώχειας στις αναπτυσσόμενες χώρες, οι τρεις σημαντικότερες μεταδοτικές ασθένειες: HIV/AIDS, φυματίωση και ελονοσία. Η κοινή δήλωση της 31ης Μαΐου 2001 του Συμβουλίου και της Επιτροπής καλωσορίζει την πρόταση του Γενικού Γραμματέα των ΗΕ για την ίδρυση Διεθνούς Ταμείου.Η Επιτροπή ανακοίνωσε δημοσίως την πρόθεσή της να δεσμεύσει 120 εκατ. EUR για το Διεθνές Ταμείο. Η συνεισφορά αυτή αποτελείται από 60 εκατ. EUR που θα χρηματοδοτηθούν από τον προϋπολογισμό της Ευρωπαϊκής Κοινότητας του 2001 και 60 εκατ. EUR από το ΕΤΑ. Βασικός σκοπός του Διεθνούς Ταμείου είναι να εγκαθιδρυθεί μία καινοτόμος, αυτόνομη, ταχεία, σφαιρική δημόσια/ιδιωτική εταιρική σχέση και ένα ταμείο, για την αντιμετώπιση του HIV/AIDS, της ελονοσίας και της φυματίωσης, σε συνοχή με το Κοινοτικό "Πρόγραμμα Δράσης για τις μεταδοτικές ασθένειες στο πλαίσιο του περιορισμού της φτώχειας", που υιοθετήθηκε το Μάιο του 2001.5.1.2. Μέτρα που λαμβάνονται σε σχέση με την ex ante αξιολόγησηΗ Επιτροπή,- έχοντας συμμετάσχει στο προπαρασκευαστικό έργο για τη σύσταση του Διεθνούς Ταμείου, ειδικότερα για τη σύσταση της μεταβατικής ομάδας εργασίας με καθήκον την ολοκλήρωση των προπαρασκευαστικών ρυθμίσεων ώστε να τεθεί σε λειτουργία το ταμείο. - εξετάζοντας τους κανόνες οι οποίοι πρέπει να διέπουν τη διαχείριση, τη διακυβέρνηση, τις πιστώσεις, την υποχρέωση λογοδοσίας και τις νομικές ρυθμίσεις που αφορούν τη σύσταση του ταμείου, για να λαμβάνει συνεισφορές.κατέληξε στο συμπέρασμα ότι είναι εφαρμόσιμη η πρωτοβουλία και συνιστά συνεισφορά ύψους 60 εκατ. EUR από τον προϋπολογισμό της Ευρωπαϊκής Κοινότητας στο Διεθνές Ταμείο.5.1.3. Μέτρα που λαμβάνονται σε σχέση με την ex post αξιολόγησηΝέα δράση5.2. Προβλεπόμενη δράση και ρυθμίσεις δημοσιονομικών παρεμβάσεωνΣκοπός του Ταμείου είναι να αντλήσει, να διαχειρισθεί και να καταβάλει μη επιστρεπτέους πόρους, ώστε να είναι σε θέση οι αναπτυσσόμενες χώρες να αντιμετωπίσουν ταχύτερα και επιτυχώς τις προκλήσεις που οφείλονται στο HIV/AIDS, τη φυματίωση και την ελονοσία και να επιτύχουν καλύτερα αποτελέσματα στα θέματα υγείας στο πλαίσιο του περιορισμού της φτώχειας. Σκοπός είναι η επίτευξη των εν λόγω στόχων με την παράλληλη μείωση του κόστους συναλλαγής για τους χορηγούς της βοήθειας καθώς και για τις χώρες, με μεγάλη υπευθυνότητα σε ότι αφορά τα αποτελέσματα και ενισχύοντας τις υφιστάμενες αναπτυξιακές διαδικασίες. Βαθμιαία επιτεύχθηκε συναίνεση, στο πλαίσιο της οποίας η σύσταση ενιαίου ταμείου, που εστιάζεται αρχικά στις τρεις αυτές ασθένειες/προϋποθέσεις, αποτελεί την καλύτερη λύση. Για να βελτιωθούν τα αποτελέσματα που έχουν σχέση με τις τρεις αυτές προϋποθέσεις, θα πρέπει το ταμείο να αναλάβει δραστικό ρόλο σε ότι αφορά την ενίσχυση των συστημάτων υγείας. Το Διεθνές Ταμείο θα διαθέσει πόρους μη ειδικού σκοπού και θα υποστηρίξει μια ισόρροπη προσέγγιση που συνίσταται σε πρόληψη, θεραπεία και περίθαλψη. Γίνεται δεκτό ότι η χρηματοδότηση της προμήθειας των προϊόντων βάσης θα αποτελεί μέρος της γενικής δράσης.5.3. Μέθοδοι εκτέλεσηςΗ συνεισφορά της Ευρωπαϊκής Κοινότητας καταβάλλεται στο Ταμείο και τελεί υπό τη διαχείριση του καταπιστευτικού διαχειριστή, όπως ορίζεται από την Μεταβατική Ομάδα Εργασίας. Τα μέρη και οι φορείς που εκπροσωπούνται στο Διοικητικό Συμβούλιο εξασφαλίζουν τον αναγκαίο προγραμματισμό, έλεγχο και παρακολούθηση. Τούτο γίνεται σύμφωνα με τους κανόνες που αφορούν τη δομή διοίκησης και διαχείρισης, τις διαμεσολαβητικές ρυθμίσεις, τα κριτήρια επιλεξιμότητας, τις διαδικασίες της χώρας, τις εναλλακτικές δυνατότητες εκτέλεσης, τον έλεγχο και την παρακολούθηση, τις προμήθειες, τη συγκέντρωση πόρων και τις στρατηγικές επικοινωνίας.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1. Σύνολο δημοσιονομικών επιπτώσεων στο Μέρος Β (για ολόκληρη την περίοδο προγραμματισμού)6.1.1. Δημοσιονομική παρέμβασηΑναλήψεις υποχρεώσεων (σε εκατ. EUR )&gt;ΘΕΣΗ ΠIΝΑΚΑ&gt;6.2. Υπολογισμός κόστους για κάθε μέτρο που προβλέπεται στο Μέρος Β (για ολόκληρη την περίοδο προγραμματισμού)Αναλήψεις υποχρεώσεων (σε εκατ. EUR με τρεις δεκαδικούς)&gt;ΘΕΣΗ ΠIΝΑΚΑ&gt;7. ΕΠΙΠΤΩΣΗ ΣΤΙΣ ΔΑΠΑΝΕΣ ΠΡΟΣΩΠΙΚΟΥ ΚΑΙ ΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1. Επίπτωση στους ανθρώπινους πόρους&gt;ΘΕΣΗ ΠIΝΑΚΑ&gt;7.2. Συνολικές δημοσιονομικές επιπτώσεις των ανθρώπινων πόρων&gt;ΘΕΣΗ ΠIΝΑΚΑ&gt;Τα ποσά αφορούν σύνολο δαπάνης για δώδεκα μήνες.7.3. Λοιπές διοικητικές δαπάνες που προκύπτουν από τη δράση&gt;ΘΕΣΗ ΠIΝΑΚΑ&gt;Τα ποσά αφορούν σύνολο δαπάνης για δώδεκα μήνες.1 Να αναφερθεί ο τύπος της επιτροπής και η ομάδα στην οποία ανήκει.I. Ετήσιο σύνολο (7.2 + 7.3)II. Διάρκεια της δράσηςIII. Συνολικό κόστος της δράσης (I x II)  //  π.υ.προς διευκρίνισηπ.υ.8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ8.1. Ρυθμίσεις για την παρακολούθησηΜε την παρακολούθηση του Διεθνούς Ταμείου διασφαλίζεται η διακυβέρνηση, η εκτέλεση του προγράμματος και η διαβούλευση με τους φορείς. Η Επιτροπή θα διαβιβάσει όλες τις απαραίτητες πληροφορίες στο Ελεγκτικό Συνέδριο και θα ζητήσει από το Διεθνές Ταμείο συμπληρωματικές πληροφορίες τις οποίες ενδέχεται να ζητήσει το Ελεγκτικό Συνέδριο, σε ό,τι αφορά τη δημοσιονομική διαχείριση του Διεθνούς Ταμείου.8.2. Ρυθμίσεις και χρονοδιάγραμμα της σχεδιαζόμενης αξιολόγησηςΚοινές αξιολογήσεις και επανεξετάσεις πραγματοποιούνται με την Κοινότητα των χορηγών και τις δικαιούχους χώρες, σύμφωνα με τους κανόνες που διέπουν το Διεθνές Ταμείο.9. ΜΕΤΡΑ ΚΑΤΑΣΤΟΛΗΣ ΤΗΣ ΑΠΑΤΗΣΕπί πλέον, η Επιτροπή δύναται να προβαίνει στους αναγκαίους ελέγχους και επιθεωρήσεις για τη προστασία των οικονομικών συμφερόντων της Ευρωπαϊκής Κοινότητας από περιπτώσεις απάτης και παρατυπίας.